કૃષિ પ્રધાન ભારત દેશમાં દિન-પ્રતિદિન ખેતી અને ખેડૂત ખાતેદાર સરકારશ્રીના પાપે ખતમ થતા જાય છે. કારણ કે ખેડૂતની આજીવીકા માત્ર ઈશ્‍વર આધિન હોય છે. જેમનાં કારણે ખેતીની જરૂરીયાત સમયે વરસાદની અનિયમીતતા, અતિવૃતિ થાય કે ખેત જણસોમાં રોગચાળો આવે, ખેતી, ખેત જણસોને બચાવવા ખેડૂત ખાતેદાર ઉછીના ઉધારા કે વ્‍યાજે નાણા મેળવી પોતાની આજીવીકા જણસોને બચાવવા તમામ પ્રયત્‍ન કરવા છતાં પાક નિષ્‍ફળ જાય છે. તેવી જ રીતે તૈયાર ખેત જણસોને રોજ, ભુંડ, હરણ જેવા રાની પશુઓ, રેઢીયાળ ગાયોના કારણે પારાવાર નુકશાની થતી હોય આવા અનેક કારણોસર પાક ફેઈલ થતો હોય ત્‍યારે ધરતી પુત્રોએ ભરેલા વિમા પ્રિમીયમનાં અધિકારરૂપે પાક વિમો મેળવવા માંગતા હોય પણ ભ્રષ્‍ટ સરકારશ્રી અને વિમા કંપનીની મીલીભગતનાં કારણે ખેડૂતોને પાક વિમો મેળવવા પણ ગાંધી ચિંઘ્‍યા રાહે આંદોલન કરવા ફરજ પડતી હોય છે. તેવી જ રીતે ખેડૂતોને દેવા માફીની વાત આવે ત્‍યારે ભ્રષ્‍ટ સરકાર અને સરકારમાં પ્રતિનિધિત્‍વ કરનારાના પેટમાં તેલ શું કામ રેડાય છે. ઉદ્યોગપતિઓ કે અધિકારીઓ ભ્રષ્‍ટ પદાધિકારીઓ અજબો રૂપિયા ચાવ કરી જાય તેમાં ભાજપ સરકારને જરા પણ વાંધો નથી. ખેતીપ્રધાન ભારત દેશનાં અર્થતંત્રની કરોડરન્નજુ સમાન ખેતી છે. ખેતી સાથે સંકળાયેલ દરેક જ્ઞાતિ ખેડૂત કહેવાય. ખેડૂત એટલે માત્ર પાટીદાર સમાજ નહી ભાજપ સરકારને પાટીદાર સમાજની સાથે રાગદ્વેષ રાખવાનું પાર્ટી બંધારણની ગળથુંથીમાં પાયેલ હોય તેવું સ્‍પષ્‍ટ સાબીત થાય છે. કારણ કે ખેડૂતોને સતાવતા પ્રશ્‍નો સરકારમાં રજુઆત કરવાનો અધિકાર પણ કાયદાકીય આંટી ઘુંટીથી છીનવી લેવાનો હિન પ્રયાસ થઈ રહયો છે. અમોની માંગણી છે કે, 1) ખેડૂત ખાતેદારને સંપૂર્ણ દેવા માફી આપવી. ર) પાક વિમામાં વંચીત રહેલ ખેડૂત ખાતેદારોને સત્‍વરે પાક વિમો ચુકવવો. 3) થયેલ જમીન માપણી રિસર્વે રદ કરવો.